রাখি সাওয়ান্ত
রাখি সাওয়ান্ত (জন্ম: ২৫শে নভেম্বর ১৯৭৮, জন্মগতভাবে নীরু ভেদা নামে পরিচিত) হলেন একজন ভারতীয় নৃত্যশিল্পী, মডেল, হিন্দি চলচ্চিত্র ও টেলিভিশন অভিনেত্রী ও উপস্থাপক। তিনি হিন্দি চলচ্চিত্রে অভিনয়ের পাশাপাশি বেশ কয়েক কন্নড়, মারাঠি, ওড়িয়া, তেলুগু এবং তামিল চলচ্চিত্রে অভিনয় করেছেন। তিনি নিজেকে যৌন প্রতীক হিসাবে প্রতিষ্ঠিত করেছেন এবং ২০০৬ সালে সনি এন্টারটেইনমেন্ট টেলিভিশনে প্রচারিত বিতর্কিত ভারতীয় রিয়ালিটি টেলিভিশন অনুষ্ঠান বিগ বসের ১ম আসরে একজন প্রতিযোগী হিসেবে অংশগ্রহণ করেছিলেন; যেখানে তিনি ৪র্থ স্থান অধিকার করেছিলেন। বিগ বস ১৪-তে ফাইনালিস্ট হয়েছেন। তিনি ২০১৪ সালের লোকসভা নির্বাচনে প্রতিদ্বন্দ্বিতা করার জন্য রাষ্ট্রীয় আম পার্টি নামে জয় শাহের নেতৃত্বে নিজস্ব রাজনৈতিক দল চালু করেছিলেন। তবে নির্বাচনের পরে তিনি রিপাবলিকান পার্টি অফ ইন্ডিয়া (আটওয়ালে)-এ যোগ দিয়েছিলেন।